Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY 33/2019

1.  Účastník ZPC:

doc. Ing. Martina Fikselová, PhD., pracovisko: FBP SPU Nitra, delegát SR pre Horizont 2020,  oblasť Potravinová bezpečnosť, udržateľné poľnohospodárstvo a lesné hospodárstvo, morský a námorný výskum a výskum v oblasti vnútrozemských vôd   a biohospodárstvo;  znalosť  jazyka: anglický /C1

2.  Zahraničná pracovná cesta:

Belgicko, Brusel, cesta vykonaná v dňoch 11 - 12. 2. 2019, EK, Rue Froissart 36-1040 Brusel, 
19. rokovanie programového výboru Horizont 2020, SC 2,  spôsob financovania: cestovné:  EK, ostatné:  CVTI SR.

3.  Rámcový program pobytu:
    
    11. február 2019 – cesta do Bruselu; 
    12. február 2019 – rokovanie Programového výboru a cesta do Nitry.

4.  Stručný priebeh rokovaní, resp. študijného pobytu:
Rokovanie prebiehalo v súlade s navrhnutým  programom. 
- 9:30- 9:45 hod. John Bell (DG RTD) a N. Sauze-Vandevyver (DG AGRI) privítali prítomných ako aj nových zástupcov PC  a  požiadali o schválenie navrhnutého programu. Informovali o uskutočnených podujatiach a o tých, ktoré sa pripravujú v najbližšom období. V termíne 3-4. júla 2019 sa v Bruseli uskutoční informačný deň pre SC 2 spolu so sprostredkovateľskými stretnutiami.

- 9.45- 11.30 hod.  Davide Amato (DG RTD) stručne informoval o aktuálnych zmenách a časovom harmonograme v rámci modifikácie pracovného programu pre obdobie 2020. Špeciálne vysvetlil dôvody, pre ktoré výzvu pre NCP sieť v rámci H2020 už neplánuje podporiť. Požiadal, aby boli prípadné pripomienky ČŠ zaslané EK písomne v termíne do 19.2.2019. Marc Duponcel (DG-AGRI) odôvodnil pridanie nových individuálnych výziev v rámci častí FNR.
V diskusii Španielsko pripomienkovalo v niektorých výzvach zaradenie  inovačných typov (IA) akcií ako aj príliš vysoké rozpočty na niektoré výzvy. Žiadalo rovnováhu a tiež vyjadrilo obsahové  pripomienky k niektorým špecifickým výzvam. Na nejasnosti v rozpočtoch upozornilo Belgicko, Taliansko Belgicko v tejto požiadavke podporilo. Poľsko vyjadrilo spokojnosť s predkladanou verziou WP a znova požiadalo o zapracovanie výzvy pre spoluprácu NCP. Nemecku chýbalo objasnenie viacčlánkového prístupu, v rozpočtových otázkach ako aj problematike rovnováhy zastúpenia CSA-IA akcií nadviazalo na predchádzajúce ČŠ. 
EK reagovala odpoveďou v ktorej zdôvodnila zaradenie vhodných inštrumentov (akcií) ako aj navrhovaný rozpočet. Nesúlad v rozpočte medzi textom a tabuľkami prekontroluje a podľa potreby opraví.
Lotyšsko sa ďalej informovalo na problematiku pesticídov a či bola predmetná problematika konzultovaná s EFSA. Španielsko navrhovalo znížiť rozpočet vyčlenený pre niektoré výzvy a vyššie zastúpenie výskumných a inovačných akcií a inovačných akcií v porovnaní s CSA. 

- 11:15-  11:45 hod. Alberto D’avino (DG AGRI) prezentoval aktuálny stav v rámci tzv.  Európskeho inovačného partnerstva (EIP-AGRI). Infromoval o vzniku (r. 2012),  členoch, prepojení na H2020, operačných skupinách, hodnotiacej štúdii. V súčasnosti v rámci danej iniciatívy funguje cca 1000 operačných skupín a ich počet by sa mal zvyšovať (predpoklad 3300). Prvá výzva pre Slovensko by mala byť otvorená v najbližšej dobe.
V diskusii Taliansko konštatovalo, že iniciatíva využíva príliš rozdielne zdroje financií a pýtalo sa na budúcnosť ako financovania tak aj rozličných filozofií. Rumunsko sa informovalo na otvorené výzvy, ako korelujú s H2020 a čo iniciatíva očakáva. Portugalsko poukázalo na nevyrovnanosť v zastúpení južných a severných krajín Európy a nedostatočné zapojenie severných krajín Európy. Nemecko skonštatovalo, že je náročné využiť viacsektorový prístup a pýtalo sa na možnosť spolupráce cezhraničných operačných skupín do budúcnosti a ďalej navrhovalo lepší systémový prístup s rozšírením na potravinárstvo. Francúzsko vyjadrilo iniciatíve podporu aj z hľadiska množstva dosiahnutých výsledkov, taktiež sa pýtalo na budúcnosť a navrhovalo využívať  efektívnejší mechanizmus. Španielsko ocenilo aplikáciu viacčlánkového prístupu, tematických sietí a podporilo Taliansko v otázke problematiky kombinácie viacerých finančných zdrojov. Írsko sa informovalo na detaily ohľadom schopnosti zapojiť súkromné spoločnosti a trhové systémy. 
EK odpovedala, že za relatívne krátky čas sa muselo prekonať množstvo ťažkostí, výskum v operačných skupinách ako aj cezhraničnú spoluprácu považuje za náročný proces. Do budúcnosti sa chcú zamerať hlavne novú CAP.

-12.15-13.00 hod. v rámci časti „A.O.B“ zástupca Rumunska pri príležitosti predsedníctva Rumunska v Rade EÚ podrobne prezentoval  vznik Strategickej výskumnej a inovačnej agendy pre Čierne more a zároveň predstavil  konferenciu, ktorú organizuje Rumunsko v máji 2019, v Bukurešti pri príležitosti predsedníctva s názvom „Udržatelný rozvoj Čierneho mora“. 
Ďalej bola podaná stručná informácia o partnerstve PRIMA (Partnerstvo pre výskum a inováciu v oblasti Stredozemia).
Ďalšie stretnutie PV je naplánované na október 2019.

5.  Odporúčané závery:
Informovať slovenskú vedeckú komunitu o priebehu zverejňovania dokumentov a Informačnom dni pre SC 2, ktorý sa uskutoční v Bruseli  v termíne 3-4. júla 2019.

6.   Prehľad prinesenej dokumentácie a miesto jej uloženia
Prinesená dokumentácia je u delegáta a je neverejná.

7.   Osobitne vyhodnotený očakávaný prínos ZPC

8.   Spôsob zverejnenia výsledkov ZPC, prenos získaných informácií
podľa charakteru a potreby
Súhlasím so zverejnením správy na internete
Správu vypracoval: Martina Fikselová		
Dátum: 20.2.2019

Správu schválil:  prof. RNDr. Ján TURŇA, CSc., generálny riaditeľ